ماجور ياللي تبتلى بالمصايب = ما انتَ بأوّل من تجي له مصيبه
هذي هي الدنيا كظل السحايب = يومين فادت مير تقفي بمشيبه
ما فادت الدنيا كثير الحبايب = و لا ضحكت الدنيا لنّاسٍ مهيبه
و ما طال عُمر اللي على المجد ذايب = و ما عاش من هو ما يحل الصعيبه
انظر و اقرا عن ذيك العجايب = ازمان مرّت بس باقي عجيبه
يا صاحبي لو مات أقصى القرايب = و دموع عينك فوق خدّك سكيبه
و إمن العطايب جات قلبك عطايب = وفي صدرك المفجوع نار و لهيبه
لا تحسبنَّ الدمع بيعيد غايب = و لا تحسبنَّ الحِب رجّع حبيبه
كلًّ يحذّف بين صايب و خايب = و كلٍّ بهالدنيا بياخذ نصيبه
يا صاحبي في الموت مافي طلايب = و إلا فهدنـا كان يا طيب طيبه
اكمل الجملة: 
يا صاحبي يمكن كهل عود شايب = تلقاه عايش و المنايـا تسيبه
و يمكن صغيّر دايم الدوم طايب = يجيه يومٍ هالمنايا تصيبه
كود الخرب يا صاحبي و الخرايب = ايّام ... ما تلقى عليها خريبه
ما فيه واحد طول عمره صعايب = و ما فيه واحد ما يذوق الصعيبه
يا صاحبي جمّع لنفسك زهايب = لنَّ المنايا "مـ" الخلايق قريبه